title: Desiata smernica Rady európskych spoločenstiev z 31. júla l984 o zosúladení právnych predpisov členských štátov o daniach z obratu, ktorou sa mení a dopĺňa smernica 77/388/EHS — Použitie dane z pridanej hodnoty pri prenájme hnuteľného hmotného majetku

text:
Dôležité právne oznámenie

|

31984L0386

Úradný vestník L 208 , 03/08/1984 S. 0058 - 0058 Fínske špeciálne vydanie: Kapitola 9 Zväzok 1 S. 0122  Španielske špeciálne vydanie: Kapitola 09 Zväzok 1 S. 0170  Švédske špeciálne vydanie: Kapitola 9 Zväzok 1 S. 0122  Portugalské špeciálne vydanie Kapitola 09 Zväzok 1 S. 0170

		Desiata smernica Rady európskych spoločenstievz 31. júla l984o zosúladení právnych predpisov členských štátov o daniach z obratu, ktorou sa mení a dopĺňa smernica 77/388/EHS — Použitie dane z pridanej hodnoty pri prenájme hnuteľného hmotného majetku(84/386/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej články 99 a 100,so zreteľom na Šiestu smernicu Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — Spoločný systém dane z pridanej hodnoty: jednotný daňový základ [1],so zreteľom na návrh Komisie [2],so zreteľom na stanovisko Európskeho parlamentu [3],so zreteľom na stanovisko Hospodárskeho a sociálneho výboru [4],keďže podľa článku 4 (2) uvedenej smernice sa môže prenájom hnuteľného hmotného majetku považovať za hospodársku činnosť, podliehajúcu dani z pridanej hodnoty;keďže použitie článku 9 (1) uvedenej smernice na prenájom hnuteľného hmotného majetku môže viesť k nekalej súťaži, keď prenajímateľ a nájomca sídlia v rôznych členských štátoch a daňové sadzby v týchto štátoch sa líšia;keďže je preto potrebné stanoviť, že miestom poskytnutia služby je miesto, kde má zákazník sídlo svojej hospodárskej činnosti alebo svojej stálej pobočky, ktorej bola služba poskytnutá, prípadne miesto, kde má trvalé bydlisko alebo kde sa obvykle zdržuje;keďže však pri prenájme dopravných prostriedkov by mal byť z dôvodu kontroly prísne uplatňovaný článok 9 (1), pričom za miesto poskytovania týchto služieb by sa považovalo miesto, kde má sídlo poskytovateľ služieb,PRIJALA TÚTO SMERNICU:Článok 1Smernica 77/388/EHS sa týmto mení a dopĺňa nasledujúco:1. článok 9 (2) d) sa vypúšťa;2. v článku 9 (2) e) sa vkladá táto zarážka:"— prenájom hnuteľného hmotného majetku s výnimkou všetkých dopravných prostriedkov",3. v článku 9 (3) sa slová "a prenájom hnuteľného hmotného majetku" nahrádzajú slovami "a prenájom dopravných prostriedkov".Článok 21. Členské štáty zavedú opatrenia potrebné na zosúladenie s touto smernicou s účinnosťou od 1. júla 1985.2. Členské štáty oznámia Komisii právne predpisy, ktoré prijmú na účel vykonávania tejto smernice. Komisia s nimi oboznámi ostatné členské štáty.Článok 3Táto smernica je adresovaná členským štátom.V Bruseli 31. júla 1984Za RadupredsedaJ. O'Keeffe[1] Ú. v. ES L 145, 13.6.1977, s. 1.[2] Ú. v. ES C 116, 9.5.1979, s. 4.[3] Ú. v. ES C 4, 7.1.1980, s. 63.[4] Ú. v. ES C 297, 28.11.1979, s. 16.--------------------------------------------------


title: Smernica Komisie 2004/87/ES zo 7. septembra 2004, ktorou sa mení a dopĺňa smernica Rady 76/768/EHS o kozmetických výrobkoch s cieľom prispôsobenia jej prílohy III technickému pokroku Text s významom pre EHP

text:
               8.9.2004

               SK

               Úradný vestník Európskej únie

               L 287/4

      SMERNICA KOMISIE 2004/87/ES
   zo 7. septembra 2004,
   ktorou sa mení a dopĺňa smernica Rady 76/768/EHS o kozmetických výrobkoch s cieľom prispôsobenia jej prílohy III technickému pokroku
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov týkajúcich sa kozmetických výrobkov (1), najmä na jej článok 8 ods. 2,
   po konzultácii s Vedeckým výborom pre kozmetické výrobky a nepotravinové výrobky určené pre spotrebiteľov,
   keďže:

               (1)

               V apríli 2002 zaradila Komisia do časti 2 prílohy III k smernici 76/768/EHS farby na vlasy pod referenčnými číslami 1 až 60. Vzhľadom na to, že bolo potrebných viac informácií o bezpečnosti týchto farieb na vlasy, aby Vedecký výbor pre kozmetické výrobky a nepotravinové výrobky určené pre spotrebiteľov (SCCNFP) mohol dokončiť hodnotenie rizika týchto látok, povolilo sa dočasné používanie uvedených farieb na vlasy v kozmetických výrobkoch do 30. septembra 2004.

               (2)

               SCCNFP stanovil základné požiadavky na vykonávanie moderného hodnotenia rizika farieb na vlasy v decembri 2002. Na základe konzultácií s členskými štátmi a akcionármi sa v decembri 2003 dohodlo, že júl 2005 je primeraným termínom na predloženie SCCNFP doplňujúcich informácií o farbách na vlasy, ktoré spĺňajú nové požiadavky. Preto sa musí predĺžiť lehota, na ktorú sa uvedené farby na vlasy zaradili do časti 2 prílohy III k smernici 76/768/EHS.

               (3)

               Smernica 76/768/EHS by sa podľa toho mala primerane zmeniť a doplniť.

               (4)

               Opatrenia ustanovené v tejto smernici sú v súlade so stanoviskom Stáleho výboru pre kozmetické výrobky,

         PRIJALA TÚTO SMERNICU:
   Článok 1
   V časti 2 prílohy III k smernici 76/768/EHS sa dátum „30.9.2004“ v stĺpci g pre referenčné čísla 1 až 60 nahrádza dátumom „31.12.2005“.
   Článok 2
   1.   Členské štáty uvedú do účinnosti zákony, iné predpisy a správne opatrenia potrebné na dosiahnutie súladu s touto smernicou najneskôr do 1. októbra 2004. Bezodkladne oznámia Komisii znenie uvedených ustanovení a korelačnú tabuľku medzi uvedenými ustanoveniami a touto smernicou.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátneho práva, ktoré prijmú v oblasti upravenej touto smernicou.
   Článok 3
   Táto smernica nadobúda účinnosť na tretí deň nasledujúci po jej uverejnení v Úradnom vestníku Európskej únie.
   Článok 4
   Táto smernica je adresovaná členským štátom.

      V Bruseli 7. septembra 2004

            Za Komisiu

         Olli REHN

            člen Komisie

      (1)  Ú. v. ES L 262, 27.9.1976, s. 169. Smernica naposledy zmenená a doplnená smernicou Komisie 2003/83/ES (Ú. v. EÚ L 238, 25.9.2003, s. 23).


title: Smernica Komisie 2008/66/ES z  30. júna 2008 , ktorou sa mení a dopĺňa smernica Rady 91/414/EHS s cieľom zaradiť bifenox, diflufenikan, fenoxaprop-P, fenpropidín a chinoklamín medzi účinné látky (Text s významom pre EHP)

text:
               1.7.2008

               SK

               Úradný vestník Európskej únie

               L 171/9

      SMERNICA KOMISIE 2008/66/ES
   z 30. júna 2008,
   ktorou sa mení a dopĺňa smernica Rady 91/414/EHS s cieľom zaradiť bifenox, diflufenikan, fenoxaprop-P, fenpropidín a chinoklamín medzi účinné látky
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               V nariadeniach Komisie (ES) č. 451/2000 (2) a (ES) č. 1490/2002 (3) sa ustanovujú podrobné pravidlá vykonávania tretej etapy pracovného programu uvedeného v článku 8 ods. 2 smernice 91/414/EHS a ustanovuje sa zoznam účinných látok, ktoré sa majú posúdiť s cieľom ich možného zaradenia do prílohy I k smernici 91/414/EHS. Tento zoznam zahŕňa bifenox, diflufenikan, fenoxaprop-P, fenpropidín a chinoklamín.

               (2)

               Vplyv týchto účinných látok na ľudské zdravie a životné prostredie bol posúdený v súlade s ustanoveniami uvedenými v nariadeniach (ES) č. 451/2000 a (ES) č. 1490/2002 pre rad použití navrhnutých oznamovateľmi. Týmito nariadeniami sa takisto vymenúvajú spravodajské členské štáty, ktoré musia v súlade s článkom 10 ods. 1 nariadenia (ES) č. 1490/2002 predložiť príslušné hodnotiace správy a odporúčania Európskemu úradu pre bezpečnosť potravín (European Food Safety Authority – EFSA). Pre bifenox bolo spravodajským členským štátom Belgicko a všetky príslušné informácie boli predložené 4. júla 2005. Pre diflufenikan bolo spravodajským členským štátom Spojené kráľovstvo a všetky príslušné informácie boli predložené 1. augusta 2005. Pre fenoxaprop-P bolo spravodajským členským štátom Rakúsko a všetky príslušné informácie boli predložené 2. mája 2005. Pre fenpropidín a chinoklamín bolo spravodajským členským štátom Švédsko a všetky príslušné informácie boli v prípade fenpropicinu predložené 24. júna 2005 a v prípade chinoklamínu 15. júna 2005.

               (3)

               Hodnotiace správy boli partnersky preskúmané členskými štátmi a EFSA. Komisii boli tieto správy predložené vo forme vedeckých správ EFSA (4), a to 14. novembra 2007 v prípade chinoklamínu, 29. novembra 2007 v prípade bifenoxu a fenoxapropu-P a 17. decembra 2007 v prípade diflufenikanu a fenpropidínu. Tieto správy preskúmali členské štáty a Komisia v rámci Stáleho výboru pre potravinový reťazec a zdravie zvierat a boli finalizované 14. marca 2008 vo forme revíznych správ Komisie týkajúcich sa bifenoxu, diflufenikanu, fenoxapropu-P, fenpropidínu a chinoklamínu.

               (4)

               Z viacerých vykonaných preskúmaní vyplýva, že možno očakávať, že prípravky na ochranu rastlín, ktoré obsahujú bifenox, diflufenikan, fenoxaprop-P, fenpropidín a chinoklamín, vo všeobecnosti spĺňajú požiadavky ustanovené v článku 5 ods. 1 písm. a) a b) smernice 91/414/EHS, najmä pokiaľ ide o použitia, ktoré boli preskúmané a podrobne opísané v revíznych správach Komisie. Je preto vhodné tieto účinné látky zaradiť do prílohy I, aby sa zabezpečilo, že vo všetkých členských štátoch sa povolenia týkajúce sa prípravkov na ochranu rastlín, ktoré obsahujú tieto účinné látky, môžu udeľovať v súlade s ustanoveniami tejto smernice.

               (5)

               Bez toho, aby bol dotknutý tento záver, je vhodné získať ďalšie informácie o určitých špecifických bodoch. V článku 6 ods. 1 smernice 91/414/ES sa ustanovuje, že zaradenie látky do prílohy I môže podliehať určitým podmienkam. Preto je vhodné vyžadovať, aby bol bifenox predmetom ďalšieho testovania s cieľom potvrdiť posúdenie rizika pre spotrebiteľov a dlhodobého rizika pre bylinožravé cicavce a aby bol fenpropidín podrobený ďalšiemu testovaniu s cieľom potvrdiť posúdenie dlhodobého rizika pre bylinožravé a hmyzožravé vtáky a aby takéto štúdie predložili oznamovatelia.

               (6)

               Pred zaradením účinnej látky do prílohy I by mala byť poskytnutá primeraná lehota s cieľom umožniť členským štátom a zainteresovaným stranám pripraviť sa na splnenie nových požiadaviek, ktoré vyplynú z tohto zaradenia.

               (7)

               Bez toho, aby boli dotknuté povinnosti stanovené v smernici 91/414/EHS v dôsledku zaradenia účinnej látky do prílohy I, by sa po zaradení mala členským štátom poskytnúť lehota šiestich mesiacov na preskúmanie existujúcich povolení pre prípravky na ochranu rastlín s obsahom bifenoxu, diflufenikanu, fenoxapropu-P, fenpropidínu a chinoklamínu, aby sa zabezpečilo splnenie požiadaviek ustanovených v smernici 91/414/EHS, najmä v jej článku 13, a príslušných podmienok stanovených v prílohe I. Členské štáty by mali v prípade potreby zmeniť, nahradiť alebo odobrať existujúce povolenia v súlade s ustanoveniami smernice 91/414/EHS. Odchylne od uvedeného termínu by sa malo poskytnúť dlhšie obdobie na predloženie a posúdenie úplnej dokumentácie podľa prílohy III pre každý prípravok na ochranu rastlín a pre každé plánované použitie v súlade s jednotnými zásadami stanovenými v smernici 91/414/EHS.

               (8)

               Skúsenosti získané z predchádzajúcich zaradení účinných látok posúdených v rámci nariadenia Komisie (EHS) č. 3600/92 (5) do prílohy I k smernici 91/414/EHS ukázali, že pri výklade povinností držiteľov existujúcich povolení môžu vzniknúť ťažkosti, pokiaľ ide o prístup k údajom. S cieľom predísť ďalším ťažkostiam sa preto zdá, že je potrebné objasniť povinnosti členských štátov, najmä povinnosť overiť, či držiteľ povolenia preukáže prístup k dokumentácii spĺňajúcej požiadavky prílohy II k uvedenej smernici. Týmto objasnením sa však neustanovujú žiadne nové povinnosti pre členské štáty ani držiteľov povolení v porovnaní so smernicami, ktoré boli doteraz prijaté a ktorými sa mení a dopĺňa príloha I.

               (9)

               Preto je vhodné smernicu 91/414/EHS zodpovedajúcim spôsobom zmeniť a doplniť.

               (10)

               Opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   Členské štáty prijmú a uverejnia najneskôr do 30. júna 2009 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia uplatňujú od 1. júla 2009.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 3
   1.   V súlade so smernicou 91/414/EHS členské štáty v prípade potreby do 30. júna 2009 zmenia alebo odoberú existujúce povolenia týkajúce sa prípravkov na ochranu rastlín s obsahom bifenoxu, diflufenikanu, fenoxapropu-P, fenpropidínu a chinoklamínu ako účinných látok.
   Do tohto dátumu overia najmä to, či podmienky prílohy I k tejto smernici týkajúce sa bifenoxu, diflufenikanu, fenoxapropu-P, fenpropidínu a chinoklamínu sú splnené, s výnimkou tých, ktoré sú stanovené v časti B položky týkajúcej sa tejto účinnej látky, a či držiteľ povolenia má dokumentáciu spĺňajúcu požiadavky prílohy II k uvedenej smernici alebo má k nej prístup, v súlade s podmienkami článku 13 uvedenej smernice.
   2.   Odchylne od odseku 1 členské štáty prehodnotia každý povolený prípravok na ochranu rastlín s obsahom bifenoxu, diflufenikanu, fenoxapropu-P, fenpropidínu a chinoklamínu buď ako jedinej účinnej látky, alebo jednej z viacerých účinných látok, z ktorých všetky boli najneskôr do 31. decembra 2008 uvedené v prílohe I k smernici 91/414/EHS, a to v súlade s jednotnými zásadami ustanovenými v prílohe VI k smernici 91/414/EHS, na základe dokumentácie spĺňajúcej požiadavky prílohy III k tejto smernici a s prihliadnutím na časť B položiek v prílohe I k tejto smernici týkajúcich sa bifenoxu, diflufenikanu, fenoxapropu-P, fenpropidínu a chinoklamínu. Na základe tohto hodnotenia určia, či prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po tomto určení členské štáty postupujú takto:

               a)

               v prípade prípravku s obsahom bifenoxu, diflufenikanu, fenoxapropu-P, fenpropidínu a chinoklamínu ako jedinej účinnej látky v prípade potreby zmenia alebo odoberú povolenie najneskôr do 31. decembra 2012; alebo

               b)

               v prípade prípravku s obsahom niektorej z látok bifenox, diflufenikan, fenoxaprop-P, fenpropidín a chinoklamín ako jednej z viacerých účinných látok v prípade potreby zmenia alebo odoberú povolenie do 31. decembra 2012 alebo do dátumu určeného na takúto zmenu alebo odobratie v príslušnej smernici alebo smerniciach, ktorými sa príslušná látka alebo látky dopĺňa(-jú) do prílohy I k smernici 91/414/EHS, podľa toho, ktorý z týchto dátumov nastane neskôr.

         Článok 4
   Táto smernica nadobúda účinnosť 1. januára 2009.
   Článok 5
   Táto smernica je určená členským štátom.

      V Bruseli 30. júna 2008

            Za Komisiu

         Androulla VASSILIOU

            členka Komisie

      (1)  Ú. v. ES L 230, 19.8.1991, s. 1. Smernica naposledy zmenená a doplnená smernicou Komisie 2008/45/ES (Ú. v. EÚ L 94, 5.4.2008, s. 21).

      (2)  Ú. v. ES L 55, 29.2.2000, s. 25. Nariadenie naposledy zmenené a doplnené nariadením (ES) č. 1044/2003 (Ú. v. EÚ L 151, 19.6.2003, s. 32).

      (3)  Ú. v. ES L 224, 21.8.2002, s. 23. Nariadenie naposledy zmenené a doplnené nariadením (ES) č. 1095/2007 (Ú. v. EÚ L 246, 21.9.2007, s. 19).

      (4)  Vedecká správa EFSA (2007) 119, 1 – 84, Záver z partnerského preskúmania účinnej látky bifenox z hľadiska posúdenia rizika pesticídov (finalizovaná 29. novembra 2007).

      Vedecká správa EFSA (2007) 122, 1 – 84, Záver z partnerského preskúmania účinnej látky diflufenikan z hľadiska posúdenia rizika pesticídov (finalizovaná 17. decembra 2007).

      Vedecká správa EFSA (2007) 121, 1 – 76, Záver z partnerského preskúmania účinnej látky fenoxaprop-P z hľadiska posúdenia rizika pesticídov (finalizovaná 29. novembra 2007).

      Vedecká správa EFSA (2007) 124, 1 – 84, Záver z partnerského preskúmania účinnej látky fenpropidín z hľadiska posúdenia rizika pesticídov (finalizovaná 17. decembra, revízia 29. januára 2008 s opravami nesprávnej kalkulácie pri posúdení vodného rizika).

      Vedecká správa EFSA (2007) 117, 1 – 70, Záver z partnerského preskúmania účinnej látky chinoklamín z hľadiska posúdenia rizika pesticídov (finalizovaná 14. novembra 2007).

      (5)  Ú. v. ES L 366, 15.12.1992, s. 10. Nariadenie naposledy zmenené a doplnené nariadením (ES) č. 416/2008 (Ú. v. EÚ L 125, 9.5.2008, s. 25).

      PRÍLOHA
      Na koniec tabuľky v prílohe I k smernici 91/414/EHS sa dopĺňa táto položka:

                     Číslo

                     Spoločný názov, identifikačné čísla

                     Názov IUPAC

                     Čistota (1)

                     Účinnosť od

                     Zaradenie platí do

                     Osobitné ustanovenia

                     „186

                     Bifenox
                     č. CAS 42576-02-3
                     č. CIPAC 413

                        metyl-5-(2,4-dichlórfenoxy)-2-nitrobenzoátt

                     ≥ 970 g/kg nečistoty:

                                 max. 3 g/kg 2,4-dichlórofenol

                                 max. 6 g/kg 2,4-dichlóroanisole

                     1. januára 2009

                     31. decembra 2018

                     ČASŤ A
                     Povolené môžu byť len použitia ako herbicíd.
                     ČASŤ B
                     Na implementáciu jednotných zásad prílohy VI sa zohľadnia závery revíznej správy týkajúcej sa bifenoxu finalizovanej Stálym výborom pre potravinový reťazec a zdravie zvierat 14. marca 2008, a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť:

                                 —

                                 bezpečnosti operátorov a zabezpečiť, aby v podmienkach používania bolo predpísané používanie primeraných osobných ochranných prostriedkov,

                                 —

                                 vystaveniu spotrebiteľov účinkom rezíduí bifenoxu prostredníctvom potravy v produktoch živočíšneho pôvodu a nasledujúcich striedajúcich sa plodinách.

                           Príslušné členské štáty žiadajú predloženie:

                                 —

                                 informácií o rezíduách bifenoxu a jeho metabolitu kyselina hydroxybifenoxová v potravinách živočíšneho pôvodu a o rezíduách bifenoxu v striedajúcich sa plodinách,

                                 —

                                 informácie, ktoré pomôžu pri riešení dlhodobého rizika pre bylinožravé cicavce, ktoré vyplýva z používania bifenoxu.

                           Zabezpečia, aby oznamovateľ poskytol takéto potvrdzujúce údaje a informácie Komisii do dvoch rokov od nadobudnutia účinnosti tejto smernice.

                     187

                     Diflufenikan
                     č. CAS 83164-33-4
                     č. CIPAC 462

                        2′,4′-difluór-2-(α,α,α-trifluór-m-tolyloxy) nikotínanilid

                     ≥ 970 g/kg

                     1. januára 2009

                     31. decembra 2018

                     ČASŤ A
                     Povolené môžu byť len použitia ako herbicíd.
                     ČASŤ B
                     Na implementáciu jednotných zásad prílohy VI sa zohľadnia závery revíznej správy týkajúcej sa diflufenikanu finalizovanej Stálym výborom pre potravinový reťazec a zdravie zvierat 14. marca 2008, a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť:

                                 —

                                 ochrane vodných organizmov. V prípade potreby sa uplatňujú opatrenia na zníženie rizika ako napr. ochranné zóny,

                                 —

                                 ochrane necieľových rastlín. V prípade potreby sa uplatňujú opatrenia na zníženie rizika ako napr. ochranné zóny bez postreku v rámci poľa.

                     188

                     Fenoxaprop-P
                     č. CAS 113158-40-0
                     č. CIPAC 484

                        kyselina (R)-2[4-[(6-chlór-2-benzoxazolyl)oxy]-fenoxy]-propánová

                     ≥ 920 g/kg

                     1. januára 2009

                     31. decembra 2018

                     ČASŤ A
                     Povolené môžu byť len použitia ako herbicíd.
                     ČASŤ B
                     Na uplatňovanie jednotných zásad prílohy VI sa zohľadňujú závery revíznej správy pre fenoxaprop-P, najmä jej dodatkov I a II v konečnom znení Stáleho výboru pre potravinový reťazec a zdravie zvierat 14. marca 2008.
                     Pri tomto celkovom hodnotení musia členské štáty venovať osobitnú pozornosť:

                                 —

                                 bezpečnosti operátorov a zabezpečiť, aby v podmienkach používania bolo predpísané používanie primeraných osobných ochranných prostriedkov,

                                 —

                                 ochrane necieľových rastlín,

                                 —

                                 prítomnosti safenera mefenpyr-dietyl vo formulovaných výrobkoch, pokiaľ ide o vystavenie operátora, pracovníka alebo inej prítomnej osoby,

                                 —

                                 perzistencii tejto látky a niektorých jej degradačných produktov v chladnejších zónach a oblastiach, kde môžu vzniknúť anaeróbne podmienky.

                           V prípade potreby by mali podmienky povolenia zahŕňať opatrenia na zníženie rizika.

                     189

                     Fenpropidín
                     č. CAS 67306-00-7
                     č. CIPAC 520

                        (R,S)-1-[3-(4-tert-butylfenyl)-2-metylpropyl]-piperidín

                     ≥ 960 g/kg (racemát)

                     1. januára 2009

                     31. decembra 2018

                     ČASŤ A
                     Povolené môžu byť len použitia ako fungicíd.
                     ČASŤ B
                     Na implementáciu jednotných zásad prílohy VI sa zohľadnia závery revíznej správy týkajúcej sa fenpropidínu finalizovanej Stálym výborom pre potravinový reťazec a zdravie zvierat 14. marca 2008, a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť:

                                 —

                                 bezpečnosti operátora a pracovníka a zabezpečiť, aby v podmienkach používania bolo predpísané používanie primeraných osobných ochranných prostriedkov,

                                 —

                                 ochrane vodných organizmov a musia zabezpečiť, aby podmienky v povolení v prípade potreby zahŕňali ochranné opatrenia na zníženie rizika ako napr. ochrannú zónu.

                           Príslušné členské štáty žiadajú predloženie:

                                 —

                                 informácií, ktoré pomôžu pri ďalšom riešení dlhodobého rizika pre bylinožravé a hmyzožravé vtáky, ktoré vyplýva z používania fenpropidínu.

                           Zabezpečia, aby oznamovateľ poskytol takéto potvrdzujúce údaje a informácie Komisii do dvoch rokov od nadobudnutia účinnosti tejto smernice.

                     190

                     chinoklamín
                     č. CAS 2797-51-5
                     č. CIPAC 648

                        2-amino-3-chlór-1,4-naftochinón

                     ≥ 965 g/kg nečistoty:
                     dichlón (2,3-dichlór-1,4-naftochinón) max. 15 g/kg

                     1. januára 2009

                     31. decembra 2018

                     ČASŤ A
                     Povolené môžu byť len použitia ako herbicíd.
                     ČASŤ B
                     Pri posudzovaní žiadostí o povolenie prípravkov na ochranu rastlín, ktoré obsahujú chinoklamín, na iné použitia ako na okrasné rastliny alebo výpestky, členské štáty venujú osobitnú pozornosť kritériám stanoveným v článku 4 ods. 1 písm. b) a zabezpečia, aby pred udelením takéhoto povolenia boli poskytnuté všetky potrebné údaje a informácie.
                     Na implementáciu jednotných zásad prílohy VI sa zohľadnia závery revíznej správy týkajúcej sa chinoklamínu finalizovanej Stálym výborom pre potravinový reťazec a zdravie zvierat 14. marca 2008, a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť:

                                 —

                                 bezpečnosti operátora, pracovníka a inej prítomnej osoby a zabezpečiť, aby v podmienkach používania bolo predpísané používanie primeraných osobných ochranných prostriedkov,

                                 —

                                 ochrane vodných organizmov,

                                 —

                                 ochrane vtáctva a malých cicavcov.

                           Podmienky použitia by v prípade potreby mali zahŕňať opatrenia na zníženie rizika.

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.“


title: Smernica Komisie 2008/100/ES z  28. októbra 2008 , ktorou sa mení a dopĺňa smernica Rady 90/496/EHS o nutričnom označovaní potravín, pokiaľ ide o odporúčané denné dávky, prevodné faktory energetických hodnôt a vymedzenia pojmov (Text s významom pre EHP)

text:
               29.10.2008

               SK

               Úradný vestník Európskej únie

               L 285/9

      SMERNICA KOMISIE 2008/100/ES
   z 28. októbra 2008,
   ktorou sa mení a dopĺňa smernica Rady 90/496/EHS o nutričnom označovaní potravín, pokiaľ ide o odporúčané denné dávky, prevodné faktory energetických hodnôt a vymedzenia pojmov
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 90/496/EHS z 24. septembra 1990 o nutričnom označovaní potravín (1), a najmä na jej článok 1 ods. 4 písm. a) a j) a článok 5 ods. 2,
   po porade s Európskym úradom pre bezpečnosť potravín,
   keďže:

               (1)

               V smernici 90/496/EHS sa ustanovuje, že je potrebné vymedziť pojem „vláknina“.

               (2)

               Podmienky pre výživové tvrdenia ako napr. „zdroj vlákniny“ alebo „vysoký obsah vlákniny“ sú stanovené v prílohe k nariadeniu Európskeho parlamentu a Rady (ES) č. 1924/2006 z 20. decembra 2006 o výživových a zdravotných tvrdeniach o potravinách (2).

               (3)

               Na dosiahnutie jednoznačnosti a súladu s ostatnými právnymi predpismi Spoločenstva, ktoré sa odvolávajú na uvedený pojem, je nevyhnutné vymedziť pojem „vláknina“.

               (4)

               Vo vymedzení pojmu „vláknina“ by sa mali zohľadniť relevantné výsledky práce komisie Codex Alimentarius a stanovisko týkajúce sa potravinovej vlákniny, ktoré 6. júla 2007 vydal Vedecký panel pre dietetické produkty, výživu a alergie Európskeho úradu pre bezpečnosť potravín.

               (5)

               Vláknina sa tradične konzumuje ako rastlinný materiál a má jeden či viacero priaznivých fyziologických účinkov ako napr.: skracuje čas prechodu črevným traktom, zvyšuje objem stolice, je fermentovateľná črevnou mikroflórou, znižuje celkovú hladinu cholesterolu v krvi, znižuje hladiny LDL cholesterolu v krvi, znižuje množstvo postprandiálnej glukózy v krvi či znižuje hladiny inzulínu v krvi. Nedávne vedecké štúdie ukázali, že podobné priaznivé fyziologické účinky je možné pripísať aj iným uhľovodíkovým polymérom, ktoré nie sú stráviteľné a v požívanej potrave sa prirodzene nevyskytujú. Z tohto dôvodu je vhodné vymedzenie pojmu „vláknina“ doplniť o uhľovodíkové polyméry s jedným či viacerými priaznivými fyziologickými účinkami.

               (6)

               Uhľovodíkové polyméry rastlinného pôvodu, ktoré zodpovedajú vymedzeniu pojmu „vláknina“, môžu byť v rastline úzko spojené s lignínom, prípadne s inými neuhľovodíkovými zložkami, ako sú fenolické zlúčeniny, vosky, saponíny, fytáty, kutín, fytosteroly. V prípade, že sú tieto látky v úzkom spojení s uhľovodíkovými polymérmi rastlinného pôvodu a spolu s uhľovodíkovými polymérmi odobraté na analýzu vlákniny, je možné ich považovať za vlákninu. Ak sú však od uhľovodíkových polymérov oddelené a pridajú sa do potraviny, tieto látky by sa za vlákninu nemali považovať.

               (7)

               Aby bolo možné zohľadniť aktuálny vedecko-technický pokrok, je potrebné zmeniť a doplniť zoznam prevodných faktorov energetických hodnôt.

               (8)

               Zo správy z pracovného seminára FAO (Organizácia OSN pre výživu a poľnohospodárstvo) zaoberajúceho sa energetickými hodnotami potravín vyplýva, že 70 percent vlákniny v tradičných potravinách sa považuje za fermentovateľných. Z tohto dôvodu je vhodné, aby priemerná energetická hodnota pre vlákninu bola 8 kJ/g (2 kcal/g).

               (9)

               Erytritol je možné použiť v širokej škále potravín. Okrem iného sa používa aj ako náhradka výživných látok ako cukor všade tam, kde sa vyžadujú nižšie energetické hodnoty.

               (10)

               Erytritol je polyol a podľa súčasných predpisov uvedených v článku 5 ods. 1 smernice 90/496/EHS by sa jeho energetická hodnota mala vypočítať pomocou prevodného faktora pre polyoly, čiže 10 kJ/g (2,4 kcal/g). Ak sa vychádza z tohto prevodného faktora, potom spotrebiteľ nie je plne informovaný o zníženej energetickej hodnote výrobku, ktorá sa dosiahla použitím erytritolu pri jeho výrobe. Vedecký výbor pre potraviny vo svojom stanovisku z 5. marca 2003 týkajúcom sa erytritolu uviedol, že energetická hodnota erytritolu bola nižšia ako 0,9 kJ/g (menej ako 0,2 kcal/g). Z tohto dôvodu je v prípade erytritolu vhodné prijať primeraný prevodový faktor energetickej hodnoty.

               (11)

               V prílohe k smernici 90/496/EHS je uvedený zoznam vitamínov a minerálov, ktoré môžu byť uvádzané v nutričnom označení, sú určené ich odporúčané denné dávky (RDA) a pravidlo týkajúce sa rozhodovania o tom, čo tvorí významné množstvo. Cieľom uvedeného zoznamu RDA je poskytnúť hodnoty pre nutričné označovanie a výpočet významného množstva.

               (12)

               Pravidlo rozhodovania o významnom množstve, uvedené v prílohe k smernici 90/496/EHS, vytvára odkaz v iných právnych predpisoch Spoločenstva, najmä v článku 8 ods. 3 smernice Európskeho parlamentu a Rady 2002/46/ES z 10. júna 2002 o aproximácii právnych predpisov členských štátov týkajúcich sa potravinových doplnkov (3), v prílohe k nariadeniu (ES) č. 1924/2006 a v článku 6 ods. 6 nariadenia Európskeho parlamentu a Rady (ES) č. 1925/2006 z 20. decembra 2006 o pridávaní vitamínov a minerálnych látok a niektorých ďalších látok do potravín (4).

               (13)

               Zoznam RDA uvedený v prílohe k smernici 90/496/EHS je založený na odporúčaní zo spoločnej porady expertov FAO a WHO v Helsinkách v roku 1988.

               (14)

               Aby bolo možné zabezpečiť súlad s ostatnými právnymi predpismi Spoločenstva, mal by sa súčasný zoznam vitamínov a minerálov a ich RDA aktualizovať tak, aby zohľadňoval vedecký pokrok od roku 1988.

               (15)

               Vedecký výbor pre potraviny vo svojom stanovisku z 5. marca 2003 o úprave referenčných hodnôt pre nutričné označovanie uviedol referenčné hodnoty označovania pre dospelých. Toto stanovisko sa týka vitamínov a minerálov uvedených v prílohe I k smernici 2002/46/ES a v prílohe I k nariadeniu (ES) č. 1925/2006.

               (16)

               Prílohu k smernici 90/496/EHS je preto potrebné zodpovedajúcim spôsobom zmeniť a doplniť.

               (17)

               Opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Smernica 90/496/EHS sa dopĺňa takto:

               1.

               Do článku 1 ods. 4 písm. j) sa dopĺňa veta:
               „Definícia materiálu a v prípade potreby aj metódy analýzy sa uvádzajú v prílohe II.“

               2.

               Do článku 5 ods. 1 sa dopĺňajú tieto dve zarážky:

                           „—

                           vláknina 2 kcal/g – 8 kJ/g

                           —

                           erytritol 0 kcal/g – 0 kJ/g.“

               3.

               Príloha sa nahradí textom v prílohe I k tejto smernici.

               4.

               Doplní sa text v prílohe II k tejto smernici.

         Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. októbra 2009. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia uplatňujú s účinnosťou od 31. októbra 2012 takým spôsobom, aby zabránili obchodovaniu s výrobkami, ktoré nie sú v súlade so smernicou 90/496/EHS v znení zmien a doplnení vykonaných touto smernicou.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 28. októbra 2008

            Za Komisiu

         Androulla VASSILIOU

            členka Komisie

      (1)  Ú. v. ES L 276, 6.10.1990, s. 40.

      (2)  Ú. v. EÚ L 12, 18.1.2007, s. 3.

      (3)  Ú. v. ES L 183, 12.7.2002, s. 51.

      (4)  Ú. v. EÚ L 404, 30.12.2006, s. 26.

      PRÍLOHA I
      Príloha k smernici 90/496/EHS sa nahrádza týmto:

            „PRÍLOHA I
            Vitamíny a minerály, ktoré môžu byť uvádzané, a ich odporúčané denné dávky (RDA)

                        Vitamín A (μg)

                        800

                        Vitamín D (μg)

                        5

                        Vitamín E (mg)

                        12

                        Vitamín K (μg)

                        75

                        Vitamín C (mg)

                        80

                        Tiamín (mg)

                        1,1

                        Riboflavín (mg)

                        1,4

                        Niacín (mg)

                        16

                        Vitamín B6 (mg)

                        1,4

                        Kyselina listová (μg)

                        200

                        Vitamín B12 (μg)

                        2,5

                        Biotín (μg)

                        50

                        Kyselina pantoténová (mg)

                        6

                        Draslík (mg)

                        2 000

                        Chlorid (mg)

                        800

                        Vápnik (mg)

                        800

                        Fosfor (mg)

                        700

                        Horčík (mg)

                        375

                        Železo (mg)

                        14

                        Zinok (mg)

                        10

                        Meď (mg)

                        1

                        Mangán (mg)

                        2

                        Fluorid (mg)

                        3,5

                        Selén (μg)

                        55

                        Chróm (μg)

                        40

                        Molybdén (μg)

                        50

                        Jód (μg)

                        150

                  Pri rozhodovaní o tom, čo tvorí významné množstvo, by sa spravidla malo brať do úvahy 15 % odporúčanej dávky uvedenej v tejto prílohe, obsiahnutých v 100 g alebo v 100 ml, alebo v jednom balení, ak toto balenie obsahuje len jednu porciu.“

      PRÍLOHA II
      K smernici 90/496/EHS sa dopĺňa táto príloha II:

            „PRÍLOHA II
            Definícia materiálu, ktorý tvorí vlákninu, a analytické metódy podľa článku 1 ods. 4 písm. j)
            Definícia materiálu, ktorý tvorí vlákninu
            Na účely tejto smernice sa pod ‚vlákninou‘ rozumejú uhľovodíkové polyméry s tromi alebo viacerými monomérnymi jednotkami, ktoré sa netrávia ani nevstrebávajú v ľudskom tenkom čreve a patria do týchto kategórií:

                        —

                        jedlé uhľovodíkové polyméry, ktoré sa bežne vyskytujú v požívanej potrave,

                        —

                        jedlé uhľovodíkové polyméry, ktoré sa získavajú z potravinových surovín fyzikálnymi, enzymatickými alebo chemickými metódami a ktoré majú priaznivý fyziologický účinok potvrdený všeobecne akceptovaným vedeckým dôkazom,

                        —

                        jedlé uhľovodíkové polyméry, ktoré majú priaznivý fyziologický účinok potvrdený všeobecne akceptovaným vedeckým dôkazom.“